《拟大明铙歌曲十八首 其十五 北征》
明代·胡应麟

明受命，海宇一。前元馀属负固北庭保其宅。团结党类以俟我衅隙，为我子孙慝。

皇帝遐思勿姑息。乃眷西顾以北征。桓桓大将，统兵亿万犁其庭。

犁其庭，心胆落。单于遁，绝大漠。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。